
TEHNISKĀ SPECIFIKĀCIJA
Saules paneļu sistēma

Rīgas Tirdzniecības profesionālās vidusskolas 
Mācību korpusa Tomsona ielā 3/5, Rīgā, elektroapgādei.
Tehniskās specifikācijas aktualizācijas datums – 27.08.2026

1. Pasūtītājs

Rīgas Tirdzniecības profesionālā vidusskola
Adrese: Tomsona iela 3/5, Rīga
2. Saules elektrostacijas sistēmas (turpmāk-sistēmas) kopējas tehniskās prasības
	Parametrs
	Rādītājs 

	Sistēmas pielietojums
	Būves inženiersistēmu un iekārtu elektroenerģijas vajadzību daļēja/pilnīga nodrošināšana, izmantojot atjaunojamos enerģijas resursus. 

	Saules paneļu sistēma un sadales sistēmas operatora elektrotīkla pieslēgums
	Pieslēgti paralēlam darbam

	Saules paneļu sistēmas ekspluatācija
	Sistēma nedrīkst pasliktināt būves jumta konstrukciju un seguma ilgtspēju vai radīt apdraudējumu būves lietotājiem.

	Saules paneļu sistēmas darbības monitoringa funkcija
	· Attālināta piekļuve enerģijas ražošanas datiem;

· Saražotas elektroenerģijas uzskaite katram invertoram, vēsturisko datu uzkrāšana;

· Sistēmas darbības attēlojums tiešsaistes režīmā ar informāciju par ražīgumu;

· Brīdinājumu nosūtīšana (kāda elementa atslēgšanas, bojājuma vai avārijas gadījumā).

	Sistēmas izbūve / objekta darbības nepārtrauktība
	Tehniskā izpēte, jumta apsekošana, saules stacijas uzstādīšana, nodrošinot izglītības iestādes darbības nepārtrauktību. Izpildītājs veic elektrostacijas nodošanu ekspluatācijā, t.sk. saņemot pozitīvu A/S Sadales Tīkls atzinumu un atļauju pieslēgt saules staciju elektroapgādes tīklam. Izpildītājs ir atbildīgs par visu nepieciešamo darbu veikšanu, kas nodrošinātu saules paneļu un invertoru, tos savienojošo kabeļu un pieslēguma elektrotīklam montāžu un izturību ekspluatācijas laikā.

	Sistēmas funkcionalitāte ekspluatācijas laikā
	Saules elektrostacijai jānodrošina iespēja iegūt datus par saražoto elektroenerģiju, tiešā patēriņā izmantoto iekšējā elektroapgādes tīklā enerģiju, kā arī uz Sadales Tīklu eksportēto elektroenerģiju ar M-Bus/Modbus pieslēgvietas un datu uzkrāšanas moduļa (loggera) ar attālinātas datu nolasīšanas iespējas palīdzību (pasūtītāja SIM karte vai Ethernet datu tīkla pieslēgums).

	Situācijas apraksts
	Jumta tips: Savietotais daudzplakņu;

Jumta segums: Valcēts skārds (skat. pievienotos fotoattēlus);

Jumta siltinājums: nav;

Jumta seguma stingrība / noturība pret deformāciju: vidēja/vidēja;

Noēnojums: <5% dienas laikā;
Inženiertīklu izvadi un lūkas uz jumta: <1% no jumta platības;
Elektrosadales telpā ir pieejama vieta invertora uzstādīšanai: jā;
Elektrosadale atjaunota: nē;

	Invertora parametri un funkcionalitāte
	Invertora nodrošinātā jauda maiņstrāvas pusē (iestatot ražošanas jaudas ierobežojumu): vismaz 30kW, maksimālā invertora maiņstrāvas ražošanas jauda vismaz 25% augstāka par iestatāmo jaudas ierobežojumu;

Invertoram pieslēdzamais saules paneļu apjoms: vismaz 40kW, atbilstošs paneļu apjomam un jaudai neatkarīgu MPPT skaits;

Aprīkots ar datu eksporta moduli;

Monitorēšanas caur MBUS/Modbus vājstrāvu pieslēgvietu iespēja;

Iekārta komplektējama ar MBUS/Modbus datu uzkrāšanas un eksporta moduli (piemēram Teltonika Networks TRB143 vai ekvivalentu), kuram Pasūtītājs nodrošina datu pieslēguma SIM karti vai Ethernet datu tīkla pieslēgumu;

Strāvas pārveides efektivitāte >=97%;

Katra saules paneļu virknes slēguma maksimālais spriegums vismaz 1000V;

Vismaz IP65 vides aizsardzības klase;

Piegādātājs nodrošina iekārtu autorizētu pēcgarantijas servisu Baltijā.

Iekārta sertificēta pieslēgšanai sadales tīklam.


	Saules paneļu parametri
	N-tipa monokristāliskie saules paneļi;

Paneļu kopējā jauda: vismaz 40kW (paneļu skaits var tikt samazināts gadījumā, ja, pēc izkārtojuma shēmu izstrādes secināms, ka uz jumta tehniski nav iespējams paredzētajā izkārtojumā izvietot nepieciešamo paneļu daudzumu. Šādā gadījumā izpildītājam proporcionāli jāsamazina saules paneļu sistēmas izbūves izmaksas);

Paneļu efektivitāte vismaz 21.5%;

Katra paneļa maksimālā jauda ne mazāka par 500W;
Paneļu skaits var tiks mazināts gadījumā, ja uz jumta tehniski nav iespējams paredzētajā izkārtojumā izvietot nepieciešamo paneļu daudzumu. 
Iebūvēta aizsardzība pret daļēju noēnojumu – šūnas grupētas ļaujot daļai paneļa virsmas apvadā nodrošināt strāvas caurplūdi izmantojot vismaz 3 apvada (bypass) diodes.

Paneļu veiktspējas (jaudas) temperatūras koef. ne sliktāks par -0.35%/°C.

Paneļu virsma noturīga pret vismaz 5000Pa vēja/sniega slodzi;

Paneļu virsma izturīga pret vismaz 25mm diametra krusas graudu triecieniem;

Paneļu veiktspējas kritums ne vairāk kā vidēji -0.8%/gadā.

	Montāžas risinājums
	Saules paneļu rindu izvietojums – Dienvid-austrumu virziens, izvietojot paneļus jumta Dienvid-austrumu plaknē (jumta daļa, kas vērsta pret Tomsona ielu).
Paneļu plaknes slīpums: sakrīt ar jumta plaknes slīpumu ~18°.

Paneļu līdzstrāvas ķēžu optimizatori nepieciešami: nē;
Paneļu montāžas risinājumu izvēlēties atbilstoši situācijai, jumta seguma tipam, un stingrībai.
Pirms darbu uzsākšanas: 

1. saskaņot ar pasūtītāju paneļu izvietojuma shēmu ar izmēru, attālumu piesaistēm; 
2. saskaņot ar pasūtītāju paneļu montāžas risinājumu (stiprinājumu veidu, modeli, balastu izkliedi, ja balsts nepieciešams);

3. saskaņot ar pasūtītāju līdzstrāvas un maiņstrāvas kabeļu trasējuma un montāžas risinājumu;

4. saskaņot ar pasūtītāju invertora novietojumu un pieslēguma maiņstrāvai shēmu;

5. veikt jumta nestspējas pietiekamības novērtējumu.
Tomsona ielā 3/5, Rīgā, mācību darbnīcu korpusa elektroenerģijas eksporta uz sadales tīklu limits – 30kW.
Invertoru eksporta jaudas ierobežošanai sadales tīkla  ievadkabelis aprīkojams ar “CT/Meter” (strāvas stipruma pārveidotāju / skaitītāju) moduli eksporta jaudas monitorēšanai, kas pieslēdzams invertora vājstrāvu pieslēgumu ligzdai un automātiski samazina invertora eksporta jaudu nepārsniedzot kopējo limitu, paredzot aizsardzību pret komunikācijas pārrāvumiem – eksporta uz sadales tīklu apturēšanu “CT/Meter” (strāvas stipruma pārveidotāju / skaitītāju) mērījumu pārrāvuma gadījumā.
Līdzstrāvas kabeļi no saules paneļiem uz invertoru iekštelpās montējami gofrētā kabeļu kanālā un pa griestiem kārtojami kabeļu trepēs/plauktos.
Ja kabeļi no jumta uz sadales telpu tiek vadīti pa fasādi, tie ievietojami cinkota tērauda kabeļu kanālā.



3. Tehniskajai specifikācijai saistošie dokumenti:

3.1. A/S “Sadales Tīkls” tehniskie noteikumi saules elektrostacijai izbūvei un pieslēgšanai elektrotīklam;

4. Citi noteikumi:

4.1. Visām precēm un materiāliem, kas tiks pielietoti Darba izpildē, jābūt jauniem un nelietotiem, kā arī tiem jāatbilst normatīvajos aktos noteiktajām prasībām.

4.2. Izmaksu piedāvājumā ir jābūt ietvertām visām saules elektrostacijas uzstādīšanas izmaksām, t.sk. veco materiālu un būvgružu aizvākšanai no objekta un to utilizācijai atbilstoši normatīvo aktu prasībām un maksām par komunālajiem pakalpojumiem (elektrība) objekta būvniecības laikā.
Pielikumā:

3.1. pielikums: Elektroietaišu ierīkošanas Tehniskās prasības;

3.2. pielikums: fotoattēli.
